Diari Oficial de la Generalitat Valenciana


Sumari del DOGV 3225, del 20-04-1998 (1998/2222)

ACORD de 29 de gener de 1998, de la Comissió Territorial d'Urbanisme de València, que fa referència a l'homologació i Pla Especial del Sector S-2 de Carlet.
------------------------------------------------------------------------------------------------------------------------------------------------------------

### Dades del document

Número de DOGV
:   3225

Data del DOGV
:   20-04-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/2222


Data del document
:   29-01-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 29 de gener de 1998, de la Comissió Territorial d'Urbanisme de València, que fa referència a l'homologació i Pla Especial del Sector S-2 de Carlet. [1998/X2222]
  
Vist l'expedient tramés per l'Ajuntament de Carlet, que fa referència a l'homologació i pla especial del sector S-2, i de conformitat amb els següents:
  
Antecedents de fet
  
Primer
  
El projecte es va sotmetre a informació pública per mitjà de l'acord del ple de l'Ajuntament en la sessió celebrada el 29 de maig de 1997. Després del pertinent període d'exposició pública, en el qual no es van presentar al·legacions, el va aprovar provisionalment el mateix òrgan el 25 de setembre de 1997. Aquest expedient va entrar en el Registre de la Comissió Territorial d'Urbanisme de València, el 2 de desembre de 1997.
  
Segon
  
El projecte consta de dos documents diferenciats: l'un que fa referència a l'homologació del sector S-2 i l'altre que fa referència al pla especial per a l'ampliació de patrimoni públic de sòl, que inclou la totalitat del sector esmentat, així com d'expedient administratiu complet.
  
Tercer
  
L'objecte de l'homologació és adequar el sector S-2, de sòl urbanitzable no programat d'ús industrial, amb una superfície de 13'7 ha, al que estableix la Llei Reguladora de l'Activitat Urbanística. El sector esmentat s'ubica a l'est del nucli urbà i del riu Magre, i al sud del sector S-1 Industrial i de la carretera d'accés a la població VV-3023. El sector té adscrit una part del sistema general de zona verda, junt al riu Magre, en una magnitud del 10% de la seua superfície.
  
L'objecte del pla especial és l'ampliació del patrimoni municipal de sòl i establir una àrea de reserva en sòl urbanitzable no programat que coincideix amb l'àmbit de l'homologació.
  
Quart
  
Durant la tramitació de l'expedient s'ha sol·licitat un informe a la Direcció General d'Obres Públiques (Divisió de Carreteres) de la COPUT i a la Diputació Provincial. Els dos han sigut emesos en sentit favorable.
  
Cinquè
  
Carlet té Pla General d'Ordenació Urbana aprovat definitivament per la Comissió Provincial d'Urbanisme el 16 de desembre de 1980. Fins ara s'han tramitat diverses modificacions puntuals. Cal destacar que, el 18 de juliol de 1996, va ser aprovada definitivament per la Comissió Territorial d'Urbanisme de València l'homologació del sector S-1 Industrial, limítrof amb el que ara tractem.
  
Sisè
  
La Comissió Informativa de la Comissió Territorial d'Urbanisme de València, en la sessió celebrada el 26 de gener de 1998, va emetre un informe relatiu al projecte de què tractem, i va complir així el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta d'acord amb el que estableix l'article 38, per remissió de la disposició transitòria primera, apartat 2, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística i el punt III de la Instrucció de Planejament 1/1996, de 23 de gener, sobre l'homologació dels plans d'urbanisme a la Llei Reguladora de l'Activitat Urbanística.
  
Segon
  
La documentació està completa a l'efecte del compliment del que estableix l'article 27 de la Llei Reguladora de l'Activitat Urbanística i l'apartat II.9 de la Instrucció 1/1996, sobre l'homologació dels plans d'urbanisme a la Llei Reguladora de l'Activitat Urbanística.
  
Tercer
  
En aquest supòsit no s'introdueixen modificacions respecte del planejament general vigent, ja que l'homologació afecta un sòl classificat com a urbanitzable no programat i el que es pretén és complir el que estableix la disposició transitòria segona de la Llei Reguladora de l'Activitat Urbanística, per la qual cosa ens trobem davant una homologació complementària de les determinacions del Pla General.
  
Quart
  
Atès que l'objectiu final de l'homologació és complementar el Pla General, cal destacar els paràmetres més significatius que s'estableixen per al sector. En concret, l'edificabilitat bruta es fixa en 0'7 m2s/m2t, el que aplicat a la superfície total del sector (137.836 m2) ens dóna una edificabilitat total de 96.485 m2t, i l'edificabilitat neta sobre parcel·la és d'1 m2t/m2s (equivalent a 6 m3/m2, segons normes del mateix pla general); respecte de les dotacions es preveuen les establertes en l'article 22 de la Llei Reguladora de l'Activitat Urbanística (una zona verda equivalent al 10% de la superfície ordenada del sector), i a més un 10% de superfície del sector amb destinació a la implantació de serveis públics i un 10% de la superfície del sector a cedir en la zona verda de xarxa primària junt al riu Magre (aquesta ubicada fora de l'àmbit d'actuació). Aquestes dues últimes reserves les imposa el mateix pla general.
  
Cinquè
  
L'objecte del pla especial és ampliar el patrimoni públic municipal de sòl i, per a això, s'acull al que estableix l'article 99 de la Llei Reguladora de l'Activitat Urbanística, coincidint les seues determinacions bàsiques amb les indicades per a l'homologació, atesa la coincidència de l'àmbit territorial.
  
Sisè
  
A la vista del planejament general vigent en el municipi, cal realitzar una sèrie d'observacions urbanístiques de tipus genèric que s'hauran de tenir en compte per a futures actuacions:
  
Primera
  
La quantitat de sòl urbanitzable no programat d'ús industrial que preveu el Pla General de Carlet és molt important i últimament s'observa una necessitat de desenvolupament d'aquests sòls (ja s'ha exposat abans el desenvolupament recent del sector S-1), la qual cosa unida al desenvolupament del sector de què tractem confirma l'afirmació realitzada. Això dóna lloc a desenvolupaments particulars que no estan vertebrats, com a mínim, dins del conjunt global del sòl urbanitzable no programat d'ús industrial, per la qual cosa cal procedir en un futur immediat a l'homologació global del sòl urbanitzable no programat d'ús industrial en el cas que es pretenguera desenvolupar nous sectors, si bé aquesta possibilitat s'hauria de realitzar dins d'un estudi global del Pla General i plantejar-se, fins i tot, l'excessiva classificació de sòl que el municipi presenta.
  
Segona
  
Lligat amb el que s'ha dit anteriorment, cal destacar l'antiguitat del planejament general i la seua obsolescència, circumstància aquesta que es posa de manifest si observem que el Pla General vigent reserva aproximadament nou milions de metres quadrats com a sòl urbanitzable no programat, inclòs l'ús residencial i l'industrial, i fins ara s'ha de desenvolupar únicament el sector S-1 que inclou una superfície similar al que ara ens ocupa. Sí a això unim el propi contingut del Pla, que a la vista de totes les modificacions puntuals tramitades es considera incoherent i obsolet, i la previsió de realització d'infrastructures per les administracions supramunicipals de vital importància que incidiran sobre la dinàmica urbanística municipal, cal concloure que s'ha de procedir a la revisió del pla general vigent per tal d'adequar-lo a la Llei Reguladora de l'Activitat Urbanística.
  
Setè
  
Les determinacions que conté l'homologació s'ajusten al que estableix el punt II.9 de la Instrucció 1/1996 i es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de la Llei Reguladora de l'Activitat Urbanística. Per tot això no s'observen obstacles per a l'aprovació de l'homologació.
  
Vuitè
  
La Comissió Territorial d'Urbanisme és l'òrgan competent per a emetre dictamen resolutori sobre l'homologació dels plans urbanístics de municipis de menys de 50.000 habitants, de conformitat amb el que estableix la disposició transitòria primera, punt 2, per remissió a l'article 38.3, de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
La Comissió Territorial d'Urbanisme és l'òrgan competent per a emetre dictamen resolutori sobre l'aprovació definitiva dels plans especials de municipis de menys de 50.000 habitants, de conformitat amb l'article 38.3 de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot això, la Comissió Territorial d'Urbanisme, en la sessió celebrada el 29 de gener de 1998, acorda:
  
Aprovar definitivament l'homologació i el Pla Especial del sector S-2 de sòl urbanitzable no programat industrial del Pla General de Carlet i s'haurà de tenir en compte per a futures actuacions les recomanacions realitzades, i l'Ajuntament de Carlet haurà de notificar el contingut d'aquest acord a tots els particulars interessats en l'expedient de referència.
  
Contra aquesta resolució, que no exhaureix la via administrativa, es podrà interposar un recurs ordinari davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de recepció d'aquesta notificació.
  
Tot això, sense perjudici que es puga interposar qualsevol altre recurs que es considere oportú.
  
València, 29 de gener de 1998.- El secretari de la Comissió Territorial d'Urbanisme: José Manuel Palau Navarro.